Document ID: /roh_data/filtered/fineweb-2-filterrobots_roh.jsonl.gz/28882

Betg occupà è il mument l'hotel Grischuna da Bivio. L’hotel haja pli paucs giasts che uschiglio da quest temp, uschia ch’ins pondereschia da serrar il hotel per dus emnas enfin Pasca, perquai ch’i marschia memia pauc. Diversas gruppas hajan annullà lur vacanzas, ha ditg Robert Ribara che lavura sco camarier per l’hotel.
Era annullaziuns ha gì il hotel Guidon, di Nadina Ponski che lavura al retschaviment. Ma cun quai ch’els hajan mo tschintg letgs sajan quellas annullaziuns da supportar per l'hotel. Diversas annullaziuns haja quai dà, cura ch’i saja vegnì enconuschent ch’il maraton da skis da las dunnas ed il maraton crodan ora. Las trais abitaziuns da vacanzas ch’il hotel administrescha era, sajan però tuttas occupadas il mument.
Tut en tut han tuts trais hotels che RTR ha dumandà, gì in bun enfin fitg bun enviern. Ils quitads da quai che curra e passa en connex cun il coronavirus èn tar tuts dentant fitg gronds.
RTR actualitad 11:00